# name
Bacteris, els enginyers elèctrics més sostenibles i eficients

# metadata.dc.description.abstract[].value
Els bacteris són els organismes més primitius de la Terra i, de llarg, els més abundants. També són els que presenten més diversitat metabòlica i de formes de vida. Hi ha bacteris paràsits i n'hi ha de vida lliure, que no depenen de cap hoste. Alguns bacteris ens provoquen malalties i d'altres contribueixen a la nostra supervivència, com els que formen part de la microbiota intestinal. Alguns són fotosintètics, és a dir, fabriquen ells mateixos la seva matèria orgànica a partir de compostos inorgànics elementals, i n'hi ha d'altres que s'alimenten de matèria orgànica en descomposició. També n'hi ha que aprofiten l'energia que extreuen de compostos minerals inorgànics, i un llarguíssim etcètera. Un grup de recerca de l'Institut de Química Ambiental i Sostenibilitat de la Universitat Politècnica de Brunsvic, a Alemanya, encapçalat per l'investigador Uwe Schröder, ha analitzat uns bacteris que creixen sobre el coure i que com a producte del seu mode de vida fabriquen minúsculs circuits elèctrics. L'excepcionalitat d'aquesta troballa, que s'acaba de publicar a la revista científica Energy & Environmental Science, rau en diversos factors. En primer lloc, hi ha molt pocs bacteris que puguin viure sobre el coure. D'altra banda, els circuits elèctrics que fabriquen es poden utilitzar per incrementar l'eficiència de les aplicacions nanotecnològiques i, al mateix temps, per generar piles de combustible sostenibles, que produeixen electricitat d'origen purament biològic.

# metadata.dc.rights[].value
(c) Edició de Premsa Periòdica Ara, 2020

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Bacteris, els enginyers elèctrics més sostenibles i eficients